stanford-oval/wikipedia huggingface dataset:
הכוכב הבא לאירוויזיון 2018
מהלך התחרות > שלב הדו-קרב > דו-קרב 3

הדו-קרב השלישי שודר ב-22 בינואר 2018 והורכב משני סבבים. בסבב הראשון התמודדו 10 המשתתפים בארבעה קרבות: בדו-קרב הראשון הוקמו שני דואטים מארבעה מתחרים. בדו-קרב השני שני המתמודדים ביצעו שירים של האמנים האוהבים עליהם. בדו-קרב השלישי המתמודדים שרו בלדות ובדו-קרב הרביעי שני המתמודדים הופיעו מול קרוביהם. מכל דו-קרב המתמודד או המתמודדים עם הציון הגבוה עברו לשלב הבא של התחרות. בסוף הסיבוב הראשון ניצלו שלושה מתמודדים על ידי השופטים, ושני המתמודדים הנותרים נאלצו לבצע שיר נוסף בסיבוב השני. בסופו של דבר המתחרה עם הציון הנמוך ביותר הודח.
| דו קרב> דו קרב.סיבוב ראשון | סדר> סדר.סיבוב ראשון | שם המבצע> שם המבצע.סיבוב ראשון | שם השיר> שם השיר.סיבוב ראשון | הצבעת השופטים> אמדורסקי.סיבוב ראשון | הצבעת השופטים> פלס.סיבוב ראשון | הצבעת השופטים> סקעת.סיבוב ראשון | הצבעת השופטים> סטטיק ותבורי.סיבוב ראשון | ציון> ציון.סיבוב ראשון | תוצאה> תוצאה.סיבוב ראשון |
| --- | --- | --- | --- | --- | --- | --- | --- | --- | --- |
| I | 1 | חן אהרוני ויהונתן מרגי | "Locked Out of Heaven" |  |  |  |  | 92% | עברו |
| I | 2 | אדווה עומר ועדן מאירי | "יש בי אהבה" |  |  |  |  | 66% | ניצלו מהדחה |
| II | 3 | חוסה שטיינברג | "Thinking Out Loud" |  |  |  |  | 53% | סיבוב שני |
| II | 4 | ריקי בן ארי | "The Best" |  |  |  |  | 64% | עברה |
| III | 5 | רוית בטאשוילי | "תל אביב" |  |  |  |  | 74% | עברה |
| III | 6 | שי וגלעד | "כוס של יין" |  |  | לא הצביע |  | 36% | סיבוב שני |
| IV | 7 | הוואי דנאו | "Hero" |  |  |  |  | 69% | ניצל מהדחה |
| IV | 8 | נטע ברזילי | "What Is Love" |  |  |  |  | 79% | עברה |
סיבוב שני
| V | 9 | שי וגלעד | "נכון להיום" |  |  | לא הצביע |  | 28% | הודחו |
| V | 10 | חוסה שטיינברג | "Algo especial" |  |  |  |  | 82% | עבר |
מהלך התחרות > שלב כיסא ההדחה

שלב כיסא ההדחה שודר בשני חלקים ב-28 וב-29 בינואר 2018. כל המתמודדים הופיעו מאחורי המסך מלבד המתמודדת הראשונה, אדוה עומר, שהופיעה מול השופטים והקהל. בסופו של דבר המתמודד עם הציון הנמוך ביותר הודח.
| סדר> סדר.28 בינואר 2018 | שם המבצע> שם המבצע.28 בינואר 2018 | שם השיר> שם השיר.28 בינואר 2018 | הצבעת השופטים> אמדורסקי.28 בינואר 2018 | הצבעת השופטים> פלס.28 בינואר 2018 | הצבעת השופטים> סקעת.28 בינואר 2018 | הצבעת השופטים> סטטיק ותבורי.28 בינואר 2018 | ציון> ציון.28 בינואר 2018 | תוצאה> תוצאה.28 בינואר 2018 |
| --- | --- | --- | --- | --- | --- | --- | --- | --- |
| 1 | אדווה עומר | "אלבינה" |  |  |  |  | 63% | עברה |
| 2 | ריקי בן ארי | "If I Ain't Got You" |  |  |  |  | 88% | עברה |
| 3 | חן אהרוני | "Grenade" |  |  |  |  | 86% | עבר |
| 4 | יהונתן מרגי | "Roar" |  |  |  |  | 89% | עבר |
| 5 | חוסה שטיינברג | "Smooth" |  |  |  |  | 62% | הודח |
| 6 | הוואי דנאו | "Troublemaker" |  |  |  |  | 75% | עבר |
| 7 | נטע ברזילי | "Barbie Girl" |  |  |  |  | 70% | עברה |
29 בינואר 2018
| 8 | רוית בטאשוילי | "אלייך" |  |  |  |  | 79% | עברה |
| 9 | עדן מאירי | "הפרח בגני" |  |  |  |  | 79% | עבר |
מהלך התחרות > שלב רבע הגמר

רבע הגמר שודר בשני חלקים ב-6 וב-7 בפברואר 2018 והורכב משני סבבים: בסיבוב הראשון שמונת המתמודדים הוצמדו לארבעה דו-קרבים. מכל דו-קרב, המבצע עם הציון הגבוה עבר לשלב הבא של התחרות. בסיבוב השני ארבעת המתמודדים הנותרים הוצמדו לשני דו-קרבים והיה עליהם לבצע שיר נוסף. שני המתמודדים עם הציונים הנמוכים מכל דו-קרב הודחו.
בסוף הסיבוב הראשון בחרו השופטים שני מתחרים מארבעת המועמדים הראשונים - נטע ברזילי וריקי בן ארי - שהוצמדו לדו-קרב שקבע מי יקבל כרטיס ישירות לגמר התחרות - בחלק הראשון של חצי הגמר.
בנוסף הופיע אימרי זיו עם השיר "I Feel Alive", שייצג את ישראל באירוויזיון 2017 וזכה בעונה הקודמת של "הכוכב הבא לאירוויזיון 2017".
| דו קרב> דו קרב.סיבוב ראשון - 6 בפברואר 2018 | סדר> סדר.סיבוב ראשון - 6 בפברואר 2018 | שם המבצע> שם המבצע.סיבוב ראשון - 6 בפברואר 2018 | שם השיר> שם השיר.סיבוב ראשון - 6 בפברואר 2018 | הצבעת השופטים> אמדורסקי.סיבוב ראשון - 6 בפברואר 2018 | הצבעת השופטים> פלס.סיבוב ראשון - 6 בפברואר 2018 | הצבעת השופטים> סקעת.סיבוב ראשון - 6 בפברואר 2018 | הצבעת השופטים> סטטיק ותבורי.סיבוב ראשון - 6 בפברואר 2018 | ציון> ציון.סיבוב ראשון - 6 בפברואר 2018 | תוצאה> תוצאה.סיבוב ראשון - 6 בפברואר 2018 |
| --- | --- | --- | --- | --- | --- | --- | --- | --- | --- |
| I | 1 | עדן מאירי | "ליפול" |  |  |  |  | 71% | סיבוב שני |
| I | 2 | נטע ברזילי | "Wannabe" |  |  |  |  | 90% | נבחרה על ידי השופטים |
| II | 3 | חן אהרוני | "רוקדת" |  |  |  |  | 71% | עבר |
| II | 4 | אדווה עומר | "לומדת ללכת" |  |  |  |  | 44% | סיבוב שני |
| III | 5 | רוית בטאשוילי | "אל תדאג" |  |  |  |  | 56% | סיבוב שני |
| III | 6 | ריקי בן ארי | "אני חיה לי מיום ליום" |  |  |  |  | 76% | נבחרה על ידי השופטים |
| IV | 7 | יהונתן מרגי | "Versace on the Floor" |  |  |  |  | 78% | עבר |
| IV | 8 | הוואי דנאו | "הבחור הביישן על פסנתר" |  |  |  |  | 61% | סיבוב שני |
סיבוב שני - 7 בפברואר 2018
| I | 1 | הוואי דנאו | "Believer" |  |  |  |  | 85% | עבר |
| I | 2 | אדווה עומר | "עד מתי אלוהי" |  |  |  |  | 58% | הודחה |
| II | 3 | רוית בטאשוילי | "אל העולם שלך" |  |  |  |  | 77% | הודחה |
| II | 4 | עדן מאירי | "ואני קורא לך" |  |  |  |  | 84% | עבר |
מהלך התחרות > שלב חצי הגמר

חצי הגמר שודר בשני חלקים ב-8 וב-11 בפברואר 2018.
בחלק הראשון ב-8 בפברואר, שתי המתמודדות שנבחרו על ידי השופטים ברבע הגמר - נטע ברזילי וריקי בן ארי - זכו לדו-קרב שקבע את המועמדת הראשונה בגמר. בנוסף להופעותיהן, ביצעו ברזילי ובן ארי את "נעים עכשיו" יחד עם עילי בוטנר וילדי החוץ לפני הדו-קרב.
החלק השני של חצי הגמר שודר ב-11 בפברואר וכלל שני סבבים: בסיבוב הראשון כל חמשת המתחרים הנותרים הופיעו מאחורי המסך מלבד המתחרה הראשון חן אהרוני שהופיע מול השופטים והקהל. בסוף הסיבוב הראשון המתחרה עם הציון הגבוה ביותר העפיל לגמר.
בסיבוב השני ארבעת המתמודדים הנותרים זווגו לשני דו-קרבים והיה עליהם לבצע שיר נוסף. שני המתמודדים עם הציונים הגבוהים יותר מכל דו-קרב העפילו לגמר.
| דו קרב> דו קרב.חלק 1 - 8 בפברואר 2018 | סדר> סדר.חלק 1 - 8 בפברואר 2018 | שם המבצע> שם המבצע.חלק 1 - 8 בפברואר 2018 | שם השיר> שם השיר.חלק 1 - 8 בפברואר 2018 | הצבעת השופטים> אמדורסקי.חלק 1 - 8 בפברואר 2018 | הצבעת השופטים> פלס.חלק 1 - 8 בפברואר 2018 | הצבעת השופטים> סקעת.חלק 1 - 8 בפברואר 2018 | הצבעת השופטים> סטטיק ותבורי.חלק 1 - 8 בפברואר 2018 | ציון> ציון.חלק 1 - 8 בפברואר 2018 | תוצאה> תוצאה.חלק 1 - 8 בפברואר 2018 |
| --- | --- | --- | --- | --- | --- | --- | --- | --- | --- |
| I | 1 | ריקי בן ארי | "היי שקטה" |  |  |  |  | 42% | חלק שני |
| I | 2 | נטע ברזילי | "Beautiful" |  |  |  |  | 67% | בגמר |
חלק 2 - 11 בפברואר 2018 - סיבוב ראשון
| — | 1 | חן אהרוני | "Bang Bang" |  |  |  |  | 86% | בגמר |
| — | 2 | עדן מאירי | "ירח" |  |  |  |  | 71% | סיבוב שני |
| — | 3 | ריקי בן ארי | "Set Fire to the Rain" |  |  |  |  | 75% | סיבוב שני |
| — | 4 | הוואי דנאו | "I'm Not the Only One" |  |  |  |  | 52% | סיבוב שני |
| — | 5 | יהונתן מרגי | "Wake Me Up" |  |  |  |  | 63% | סיבוב שני |
חלק 2 - 11 בפברואר 2018 - סיבוב שני
| I | 6 | ריקי בן ארי | "Vision of Love" |  |  |  |  | 82% | בגמר |
| I | 7 | עדן מאירי | "כבר עברו השנים" |  |  |  |  | 76% | הודח |
| II | 8 | הוואי דנאו | "Lately" |  |  |  |  | 52% | הודח |
| II | 9 | יהונתן מרגי | "Against All Odds" |  |  |  |  | 88% | בגמר |
מהלך התחרות > שלב הגמר

הגמר התקיים ב-13 בפברואר 2018 והורכב משני סבבים.
מהלך התחרות > שלב הגמר > סיבוב ראשון

בסיבוב הראשון ארבעת המועמדים הסופיים זווגו לזוגות. מכל דו-קרב המתמודד עם הציון הגבוה עבר לסיבוב השני. לאחר ההופעה האחרונה, כל חבר השופטים, למעט הראל סקעת, הצביע למתמודד אחד משני הנותרים. המתמודד עם רוב הקולות עבר לסיבוב השני.
בנוסף למופעים, ארבעת המועמדים הסופיים ביצעו את השיר הזוכה באירוויזיון 2012 "Euphoria" שבוצע במקור על ידי Loreen ו-"Can't Hold Us" שבוצע במקור על ידי Macklemore, Ryan Lewis feat. Ray Dalton.
| דו קרב | סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> סקעת | הצבעת השופטים> סטטיק ותבורי | ציון | תוצאה |
| --- | --- | --- | --- | --- | --- | --- | --- | --- | --- |
| I | 1 | יהונתן מרגי | "Get Ugly" |  |  |  |  | 90% | סיבוב שני |
| I | 2 | חן אהרוני | "נשימה" |  |  |  |  | 72% | מקום 4 |
| II | 3 | ריקי בן ארי | "Proud Mary" |  |  |  |  | 81% | סיבוב שני |
| II | 4 | נטע ברזילי | "קצת משוגעת" |  |  |  |  | 74% | נבחרה על ידי השופטים |
בחירת השופטים:
אסף אמדורסקי - נטע ברזילי
קרן פלס - נטע ברזילי
הראל סקעת - לא הצביע
סטטיק - נטע ברזילי
בן-אל תבורי - חן אהרוני
הראל סקעת לא היה צריך להצביע משום שכבר הוחלט כי נטע ברזילי תינצל מהדחה.
מהלך התחרות > שלב הגמר > סיבוב שני

בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako הרשמי, ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, ארבע קבוצות שופטים התבקשו להצביע באותה שיטה. חברי ארבע קבוצות השופטים היו:
קבוצה 1: שופטי כוכב נולד - גל אוחובסקי, מרגלית צנעני, צדי צרפתי.
קבוצה 2: הזוכים של הכוכב הבא לאירוויזיון שייצגו את ישראל באירוויזיון בשלוש השנים האחרונות - נדב גדג', חובי סטאר, אימרי זיו.
קבוצה 3: שופטי אייל גולן קורא לך - עדי ליאון, ירון אילן, יוסי גיספן.
קבוצה 4: דנה גרוצקי וכותבים ומלחינים של שירי אירוויזיון ישראלים - דורון מדלי, קובי אושרת, צביקה פיק.
בנוסף למופעים בסיבוב השני כללו הופעות אורח של "נמסטה" על ידי השופטים סטטיק ובן-אל תבורי ו"אולי נדבר" על ידי נציג ישראל באירוויזיון 2015 נדב גדג'.
| סדר | שם המבצע | שם השיר | שופטים | צופים | ניקוד סופי | מקום |
| --- | --- | --- | --- | --- | --- | --- |
| 1 | ריקי בן ארי | "Total Eclipse of the Heart" | 78 | 47 | 125 | 3 |
| 2 | יהונתן מרגי | "When I Was Your Man" | 88 | 117 | 205 | 2 |
| 3 | נטע ברזילי | "Tik Tok" / "Gangnam Style" | 104 | 106 | 210 | 1 |
| שם המבצע | פלס | סטטיק | אמדורסקי | סקעת | תבורי | קבוצה 1 | קבוצה 2 | קבוצה 3 | קבוצה 4 | ניקוד השופטים |
| --- | --- | --- | --- | --- | --- | --- | --- | --- | --- | --- |
| ריקי בן ארי | 8 | 8 | 8 | 8 | 8 | 8 | 10 | 10 | 10 | 78 |
| יהונתן מרגי | 10 | 12 | 10 | 10 | 12 | 10 | 8 | 8 | 8 | 88 |
| נטע ברזילי | 12 | 10 | 12 | 12 | 10 | 12 | 12 | 12 | 12 | 104 |
אחרי התחרות

בחודש פברואר 2018, לאחר זכייתה של נטע ברזילי בתחרות "הכוכב הבא לאירוויזיון", נכתב לה השיר "Toy", שאיתו ייצגה את ישראל באירוויזיון 2018. בשבועות שלאחר זכיית ברזילי נשלחו למעלה מ-130 שירים לוועדה. מתוכם נבחרו 5 שהגיעו לידיה של נטע, בהם שיר שכתבה מארינה מקסימיליאן ושיר שכתבה נטע בעצמה "Bassa Sababa". לצורך בחירת השיר התכנסה ועדה, בה השתתפו נציגי כאן תאגיד השידור הישראלי יחד עם נציגי חברת טדי הפקות, בראשות טמירה ירדני, שהאזינה לחמשת השירים שעלו לשלב האחרון, ולבסוף נבחר השיר "Toy" שכתבו והלחינו דורון מדלי וסתיו בגר.
עם פרסום השיר "Toy" באופן רשמי הפך למדורג במקום הראשון בגמר על פי רוב טבלאות ההימורים ברחבי העולם, ומחזיק במספר שיא של צפיות ביוטיוב ביחס לשאר השירים המתמודדים בתחרות (שיא שנשבר רק ב-2020 עם השיר Uno של רוסיה).
ברזילי הגיעה בערב הגמר למקום הראשון עם 529 נקודות, ובכך רשמה את ניצחונה הרביעי של ישראל בתחרות הזמר של האירוויזיון.
הערות שוליים

↑  יפעת הללי אברהם, ‏ליאת בנאי פרשה מ"הכוכב הבא לאירוויזיון", באתר ‏מאקו‏, 26 בנובמבר 2017
↑  נועה בל היא הבת המאומצת של קרן פלס, ולכן פלס לא הצביעה במהלך האודישן שלה. בזכות ההצבעה שלה השתמש בן-אל תבורי
↑  דורי הלוי הוא חבר קרוב של בן-אל תבורי, ולכן תבורי לא הצביע במהלך האודישן שלו.
↑  זוהר רזיאל במקור הודחה, אולם השופטים נתנו לה הזדמנות נוספת לבצע שיר נוסף שבו היא עברה לשלב הבא של התחרות.
↑  "התחרות לקחה אותי לאזורים שלא ידעתי שקיימים בי", באתר ‏מאקו‏, 15 בינואר 2018
↑  "Toy" - השיר שייצג את ישראל באירוויזיון, באתר ‏מאקו‏, 25 בפברואר 2018
↑  ערן סויסה, באסה סבבה: האזינו לחדש של נטע ברזילי, באתר ישראל היום, 1 בפברואר 2019
אנפה כחולה קטנה

| אנפה כחולה קטנה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: לבנית
מין:: אנפה כחולה קטנה
שם מדעי
 Egretta caerulea ‏לינאוס, 1758
תחום תפוצה


אנפה כחולה קטנה (שם מדעי: Egretta caerulea) היא מין של עוף מים בסוג לבנית ממשפחת האנפתיים החיה באמריקה הדרומית ואמריקה המרכזית ומצפינה גם לדרום אמריקה הצפונית שסביב חוף המפרץ והקריביים, ולעיתים אף מצפינה עד הגבול הדרומי של קנדה, אך נודדת דרומה בחורף. אנפה זו היא קרובתה של לבנית אדמדמה, הגדולה ממנה והיא בעלת תפוצה רחבה ואינה נמצאת בסכנת הכחדה.
מאפיינים

אנפה זו מגיעה לאורך ממוצע של 64–76 ס"מ ובעלת מוטת כנפיים של 102 סנטימטרים ומשקלו של 325 גרם. נוצותיה כחולות-אפורות עם צוואר וראש סגולים-כהים ומקור אפור וצהוב בתחילתו. הראש והצוואר בעלי נוצות פרועות מעט המאדימות בעונת הרבייה. לעומת הבוגרים, הצעירים בשנים הראשונות לעומתם לבנים בהרבה, דומים מעט ללבנית השלג.
האנפה חיה במושבות סמוך לצמחייה, לרוב סביב מים מתוקים כמו ביצות ונהרות איטיים וכן בין מנגרובים וביצות מלחה, כשהאנפות הצפוניות נפוצות יותר גם לאורך החופים. האנפה צדה ממארב בעזרת מקורה הארוך טרף קטן של דגים, צפרדעים, תולעים, סרטנים וחרקים.
לעיתים קרובות אנפה זו מתרבה לצד אנפית השלג בקבוצות גדולות. עם זאת בשאר הזמן האנפות נעות ביחידות. בקן הנקבות מטילות 3 עד 7 ביצים בצבע תכלת.
הערות שוליים

↑  אנפה כחולה קטנה באתר הרשימה האדומה של IUCN
אנפה מסורטטת גדולה

| אנפה מסורטטת גדולה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: אנפה מסורטטת
מין:: אנפה מסורטטת גדולה
שם מדעי
 Botaurus stellaris ‏ליניאוס, 1758
תחום תפוצה


ביצי אנפה מסורטטת גדולה, אוסף מוזיאון טולוז
אנפה מסורטטת גדולה (שם מדעי: Botaurus stellaris) היא מין עוף השייך לסוג אנפה מסורטטת, אשר בו נמצאים שלושה מינים מלבדה. היא משויכת למשפחת האנפתיים. היא נפוצה במרבית אירופה, בצפון אפריקה, ובמרכז ומזרח אסיה. אוכלוסייתה העולמית של האנפה המסורטטת הגדולה נאמדת ב-110,000–340,000 פרטים.
מאפיינים

האנפה המסורטטת הגדולה היא עוף גדול וצבעה חום. אורכה 69–81 ס"מ מוטת כנפיה 100–130 ס"מ. ומשקלה כ-1.1 קילוגרם
עוף זה מסתווה היטב בין קנים. בדרך כלל חייה האנפה ביחידות, ונעה בחשאי בחיפוש אחר דגים (בעיקר צלופחאים), דו-חיים וחסרי חוליות קטנים למזון. כאשר חשה האנפה המסורטטת כי נראתה, היא קופאת על מקומה ומפנה מקורה לכיוון מעלה, במטרה להסתוות בין הקנים. היא פעילה בעיקר בשעות הזריחה ובשעות בין הערביים.
האנפה המסורטטת הגדולה נמנית עם המינים המוגדרים במסגרת הסכם השימור של עופות מים נודדים אפריקנים-אירואסיותיים (The Agreement on the Conservation of African-Eurasian Migratory Waterbirds; AEWA).
הערות שוליים

↑  אנפה מסורטטת גדולה באתר הרשימה האדומה של IUCN
↑  החי והצומח של ארץ ישראל כרך 6 עמוד 62
| --- | --- |
בקרת זהויות :  NLI: 987007560490205171  LCCN: sh85045791 
ערך זה הוא קצרמרבנושא עופות. אתם מוזמנים לתרום לוויקיפדיה ו.
אזדרכת מצויה

| אזדרכת מצויה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: אזדרכתיים
סוג:: אזדרכת
מין:: אזדרכת מצויה
שם מדעי
 Melia azedarach ‏לינאוס, 1753
אִזְדָּרֶכֶת מְצוּיָה (שם מדעי: Melia azedarach) היא עץ מסועף, רחב נוף, נשיר בחורף, תרבותי ופליט תרבות ממשפחת האזדרכתיים (Meliaceae). באביב, העץ מתכסה בפרחים ריחניים ולילכיים, ובסתיו, עליו המצהיבים מתערבבים עם הצבע הצהוב של הפירות, אשר נותרים על הענפים הערומים שלו במהלך החורף. אזדרכת מצויה גודלה בישראל כעץ חלוץ כדי למנוע נדידת חולות וכעץ נוי, ועל כן, היא נפוצה בעיקר בגנים ותיקים ובשדרות. כיום היא הפכה למטרד ולמין פולש בישראל. אזור תפוצתה הטבעי רחב ומתפרש בדרום ובמזרח אסיה, ברמות ההימליה (הודו, סרי לנקה, דרום סין, יפן, אינדונזיה, אוסטרליה ובדרום-מערב האוקיינוס השקט – איי שלמה). והיא המין הנפוץ ביותר מבין 3 מינים בסוג אזדרכת הגדלים באזורים הטרופיים של מזרח אפריקה וצפון מזרח אפריקה ובאזורים טרופיים וסובטרופיים של אסיה עד צפון ומזרח אוסטרליה.
מקור השם

מקור שם הסוג – Melia – מהמילה היוונית לדבש: μέλι, משום שפרחים רבים מהסוג אזדרכת מואבקים על ידי דבורי דבש. שם המין המדעי, וכן השם העברי והשם בשפות רבות אחרות נגזר מסורית עתיקה, מקורו בפרסית. ازاددرخت AZAD DERAKHT פירושו בפרסית הוא "עץ חופשי" או "עץ אציל". הפרסים, שנודעו בטיפוח גנים ריחניים, תרמו לבוטניקה בכל רחבי העולם, ולכן גם השם המדעי של האזדרכת דומה לשם המקורי הפרסי.
שמו בערבית ازادرخت (אזאדירח'ת) ובאנגלית – Chinaberry או Bead Tree.
תיאור כללי ופונולוגיה

עץ בוגר של אזדרכת מצויה מתנשא לגובה 7 עד 12 מטרים והוא בעל קצב צימוח מהיר מאוד, ותוך 4 עד 5 שנים פרטים יכולים להגיע לגובה של 6 עד 8 מטר. מאידך, אזדרכת מצויה קצרת חיים (כ-50 שנה) ונוטה להישבר ולהיפגע ממזיקים.
העץ גדל בבתי גידול לחים או בבתי גידול מופרים בשל התערבות האדם, כגון שולי שטחים חקלאיים, גינות וצידי דרכים, ברוב סוגי הקרקעות. הוא עמיד לטמפרטורות גבוהות וגם ליובש. מערכת השורשים שטחית, ובדרך כלל מוגבלת לעומק של עד 70 ס"מ. העץ פורח שנים אחדות לאחר הנביטה, ומתרבה הן באמצעות זרעים והן באופן וגטטיבי על ידי סורים מבית השורשים. הזרעים שומרים על חיוניותם לפחות שנתיים.
לסוג שני זנים:
floribunda – בזן זה מסתעפים ענפים צדדיים מהגזע הראשי באופן לא אחיד, ויוצרים צמרת עגולה.
umbraculiformais – אזדרכת סוככנית היא מין מתורבת שגזעו מסתעף בגובה 2 עד 3 מ' לענפים דקים יותר שיוצרים צמרת שטוחה יותר, דמוית מטריה, דבר הגורם לשברים בגיל צעיר יחסית. זן תרבותי זה אינו זמין לצרכנים במשתלות ואינו מומלץ לשתילה בשל ההרגל הפולשני שלו והפסולת המצטברת מהפירות, הזרדים והעלווה.
העץ עומד בשלכת במשך החורף. באביב צומחים העלים המנוצים פעמיים או שלוש. מייד לאחר לבלוב העלים מתחילה הפריחה הריחנית והאבקה באמצעות דבורים. הפרחים סגולים-בהירים וגדלים באשכולות. הפרחים די ריחניים בערב, אבל הם לא נראים בקלות בגלל העלווה הצפופה.
הפרי הוא בית גלעין כדורי, בצורה ובגודל של גולת-משחק. לפני ההבשלה צבעו ירוק, והוא הופך צהוב-בהיר עם הבשלתו בסתיו. הפרי נותר תלוי על העץ לאורך כל החורף, כשהוא מלבין בהדרגה. בפרי גלעין בודד וקשה, ששימש לפני עידן הפלסטיק ליצירת חרוזים למחרוזות, כולל מחרוזות תפילה בעולם הנוצרי.
ההפצה נעשית באמצעות עטלפי הפירות ובולבולים שניזונים מהפרי ומפיצים את הזרעים למרחקים. כמו כן, הזרעים נובטים בקלות בקרבת עץ האם ואז הם יוצרים ספיח רב סביבו.
כל חלקי העץ רעילים מאוד לאדם וליונקים אחרים. ריכוז הרעל הגבוה ביותר הוא בפירות. עם זאת, עטלפי פרי ומספר מיני ציפורים מסוגלים לאכול את הפירות, והם מפיצים את הזרעים בהפרשותיהם.
מורפולוגיה

עץ נשיר, בעל צמרת מעוגלת, גובהו עד 12 מטר ואף למעלה מזה, וקוטר נופו עד 10 מטר.
קלפת הגזע סדוקה וחרוצה לאורכה וצבעה אפור-חום בבגרותו של העץ וחום-אדמדם בצעירותו.
הענפים מתפשטים לצדדים, פניהם מנוקדות בעדשתיות מאוזנות ובצלקות שנותרו לאחר התנתקות העלים. הענפים הצעירים מכוסים תחילה בשערות צפופות, דהויות וצמריות ואחר כך הם מתקרחים.
העלים מסורגים, ארוכים ורחבים מאוד, אורכם 30 עד 90 ס"מ, ספירליים לאורך הענף ומחוסרי לוואים. העלים מנוצים פעמיים ובראשם סעיף אחד. לעלים 4 עד 6 זוגות של סעיפים נגדיים ובראשם סעיף אחד, וכל סעיף נושא 3 עד 6 זוגות של עלעלים גדולים ועלה אחד בראשו. העלעלים מרובים נגדיים ובעלי פטוטרת. אורך הטרפים של העלעלים 3 עד 7 ס"מ ורוחבם 2 עד 3 ס"מ, אך העלעל הקיצוני בדרך כלל מעט יותר גדול. טרפי העלעלים סגלגלים, אליפטיים או אזמלים, קודקודם מחודד ושפת העלעלים משוננת לעיתים רחוקות תמימים או בעלי אונות. העלים בצבע ירוק כהה בצידם העליון, וירוק בהיר יותר בצידם התחתון;
הפרחים ריחניים, לבנים או ארגמניים (ליליכיים) וערוכים במַכְבְּדִים דלילים ופתוחים שנישאים על עמודי תפרחת ארוכים כחצי מאורך העלה. מכבד היא תפרחת שצירה הראשי מסתעף לסעיפי משנה נושאי פרחים.
הפרחים דו-מיניים על פי רוב, נכונים, בעלי עטיף כפול ושחלה עילית, דהיינו, עלי הגביע, עלי הכותרת והאבקנים מאוחים מתחת לשחלה כל אחד לחוד.
הגביע בעל 5 אונות מסורגים ביו עלי הכותרת. עלי הכותרת, שמספרם 4 או 5 או לעיתים רחוקות 3 או 10, קטנים ומפורדים זה מזה בבסיסיהם או לעיתים רחוקות מאוחים מעל הבסיס. האבקנים 8 עד 12 (כפול ממספר עלי הכותרת או פחות), וזיריהם מאוחים על פי רוב לצינור אבקנים. צינור האבקנים סגול כהה, קוטרו 7 עד 8 מ"מ, עם פסים אורכיים, שוליו עם 10 אונות מחודדות.
השחלה עילית, כדורית בת 2 עד 5 מגורות, לעיתים רחוקות 8. בכל מגורה 1 עד 2 ביציות. עמוד השחלה יחיד ודקיק, צלקתו דמוית כיפה והוא פנימי לצינור האבקנים.
במצעית טבעת בולטת, שמפרישה כרגיל צוף מתחת לשחלה או סביבה.
הפרי הוא בית גלעין צהוב כדורי כמעט, בקוטר 12 עד 18 מ"מ, שמתקמט ומשחיר עם הבשלתו. הגלעין גדול ומצולע ככוכב (עליו חריצים רדיאליים). הפרי מכיל בין 1 ל-6 זרעים מוארכים באורך 8 עד 10 מ"מ וברוחב 6 עד 7 מ"מ.
בארץ ישראל

על פי עדויות היסטוריות אמינות, אזדרכת מצויה הייתה בארץ כבר במאה ה-16. הבריטים תיארו אותה כנפוצה בגינות בתחילת המאה ה-20. למשל, באותו זמן היה מקובל לנטוע ולשתול בירושלים החדשה את העצים הבאים: אורן ירושלים, רוביניה בת-שיטה, ואילנתה וכמובן אזדרכת. סביר להניח כי הובאה לארץ לפני מספר מאות שנים מהמזרח, בשל השימושים הרבים שנעשו בפירות ובזרעים: הפקת חומר דוחה חרקים, מיצוי שמן, ברפואה עממית וליצירת תשמישי קדושה.
האזדרכת גודלה בישראל כעץ חלוץ למניעת נדידת חולות בגלל קצב צמיחה מהיר, ובעיקר כעץ נוי. הוא נפוץ בעיקר בגנים ותיקים ובשדרות וגדל בכל אזורי ישראל ובקרקעות שונים ביישובים יהודים וערביים. הוא נחשב כצמח אור מלא עמיד בקרה, בשרב, בגיר ובמליחות. הריבוי באמצעות זרעים בסתיו ובאמצעות ייחורים בחורף.
כיום לא נוהגים לגדלו בגלל מספר סיבות: נטייתו להישבר ללא גיזום מקצועי ובעקבות פגיעת מזיקים הנוברים בגזע. נטייתו הפולשנית – הזרעים נובטים בקלות והשתילים הופכים למטרד בגנים ובחצרות ונטייתו להשאיר פסולת רבה מהפירות, הזרדים והעלווה.
כיום העץ נמצא ברשימת הצמחים הפולשים של המשרד להגנת הסביבה של ישראל. הוא נחשב פולש גם בארצות הברית (ב-21 מדינות), מקסיקו, מרכז אמריקה, קולומביה, פרגוואי, ונצואלה, אנגליה, צרפת, גרמניה, איטליה, פורטוגל, טורקיה, איראן ועיראק.
אזדרכת מצויה דוחקת מיני צמחים מקומיים במיוחד בבתי גידול לחים. ועל כן, יש לעקור את הפרטים הצעירים. כריתת העצים הבוגרים לא יעילה כיוון שהעץ מתחדש מגדם.
שימושים

הפירות אינם ראויים למאכל אדם, אבל השמן המופק מזרעיו – כן. ציפת הפרי מכילה סוכר ומשתמשים בה לתעשיית הכוהל.
חומר העץ המתקבל מהאזדרכת הוא קשה ובעל מרקם יפה, ולכן משתמשים בו הרבה בתעשיית עיבוד עץ במחרטה (Woodturning).
עלי העץ משמשים כקוטל חרקים טבעי, בין השאר לשמירת מזון וכקוטל עש לשמירת בגדים באפסון.
ברפואה העממית נודע שימוש בקליפת השורש כסם משלשל וכסם הקאה.
תמונות

עמוד שחלה של אזדרכת מצויה
עמוד שחלה ופקעית של אזדרכת מצויה
תקריב של פירות
אשכולות של פירות משתי שנים
פרח אחרי הפריה של אזדרכת מצויה
תפרחת מסוימת ומסועפת של אזדרכת מצויה
אזדרכת מצויה בחורף – העלים נשרו, הפירות השתיירו
אזדרכת מצויה ברמת גן
אשכולות של פירות
זרעים בבית הגלעין
לקריאה נוספת

מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)
עזריה אלון (עורך), החי והצומח של ארץ ישראל, משרד הביטחון – ההוצאה לאור, 1988; כרך 12, עמ' 149
הערות שוליים

↑  אזדרכת מצויה באתר הרשימה האדומה של IUCN
↑  Melia azedarach L., WFO: World Flora Online. Published on the Internet, ‏2022
1 2  עורך המסמך - ז'אן-מארק דופור-דרור יועצים - אורי פרגמן-ספיר ... [ואחרים]., צמחי הנוי הזרים הלא-רצויים בישראל: צמחים בעלי פוטנציאל פלישה במערכות אקולוגיות טבעיות בישראל, באתר אשרת
1 2 3  ד"ר ז'אן-מארק דופור-דרור, הצמחים הפולשים בישראל, מהדורה שנייה מורחבת ומעודכנת, ירושלים: דן פרי, 2019
↑  Melia L., POWO (2022). "Plants of the World Online. Published on the Internet, ‏2022
1 2  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 226
↑  ישראל גלון, יונה זילברמן, מדריך העצים בישראל לילדים ולנוער, ישראל: מודן הוצאה לאור, 2009, עמ' 86
| --- | --- |
בקרת זהויות :  GND: 4147678-5 
פרח פרוש וצינור האבקנים של אזדרכת מצויה
למעלה – גזעים של עץ בוגר ועץ צעיר; למטה משמאל – גזע של עץ צעיר עם שייר של ענף; למטה מימין – עדשתיות מאוזנות וצלקת
עלה מנוצה פעמיים
איית צרעים

| איית צרעים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: איה
מין:: איית צרעים
שם מדעי
 Pernis apivorus ‏לינאוס, 1758
תחום תפוצה


ביצה של איית צרעים
אַיַּת צְרָעִים (שם מדעי: Pernis apivorus), עוף דורס בגודל בינוני (אורכו כ-55 סנטימטר), ממשפחת הנציים. גב האיה שחום וגחונה אפור כהה עם כתמים. רגליה קצרות ומוצקות, בהן היא חופרת קיני צרעות ודבורים. על מצחה ולחייה קשקשים המגינים עליה מפני עקיצות.
תפוצה עולמית

מקייצת באירופה וחורפת באפריקה הטרופית ובאסיה הדרומית.
מזון

מזונה העיקרי של האיה מתבסס על איתור קיני צרעות ודבורים, פירוקן ואכילת הזחלים והצרעות, אך היא ניזונה גם מזוחלים ומכרסמים קטנים.
חיזור

מופע החיזור כולל סדרת צלילות, שסופן נסיקה עם מעין מחיאת כף אווירית באמצעות הכנפיים. כך, הזכרים מסמנים את הנחלה שלהם.
מקום חיות אופייני

קרחות יער ושטחים חשופים בצד יערות.
איית הצרעים בישראל

בישראל איית הצרעים היא חולפת מצויה, והיא הדורס השכיח מבין העופות הנודדים. מספר הפרטים בלהקותיה מגיע עד אלפי פרטים. באביב מאחרות האיות לשוב, והן המסיימות את נדידת הדורסים. בדרך כלל נעות איות הצרעים מעל ישראל בציר המזרחי. פרטים צעירים הטועים בניווט נעים מעל מישור החוף, ולעיתים נפצעים כאשר הם נחבטים בבניינים או בתשתיות אחרות.
בקיץ 2021, נצפתה בהר מירון פעילות חריגה ומיוחדת של איות צרעים, המעידה אולי, על קינון במקום, למרות, שבדרך כלל, הן רק חולפות בשמי ישראל.